cyanic-selkie/wikianc huggingface dataset:
Kuhmo
Kuhmo (før 1935 Kuhmoniemi) er ein by og kommune i landskapet Kajanaland i Finland. Kommunen har cirka 9800 innbyggjarar og eit areal på 5456,9 km² der 648,48 km² er vatn. Kuhmo er ein finskspråkleg kommune som grensar til kommunane Hyrynsalmi, Lieksa, Nurmes, Ristijärvi, Sotkamo og Suomussalmi. Kommunen har òg ei cirka 120 kilometer lang grense mot Russland i aust.
Cayleybreen
Cayleybreen er ein isbre som flyt nordvest til sørsida av Brialmont Cove, på vestkysten av Graham Land. Han vart fotografert av Falkland Islands and Dependencies Aerial Survey Expedition i 1956–57 og kartlagt frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1960 etter sir George Cayley, ein engelsk ingeniør, «luftfartens far», som først utvikla hovudprinsippa for mekanisk flyging, 1796–1857, og designa den første beltetraktoren i 1826.
Kyrkjeskipet
Kyrkjeskipet er eit fjell, 3085 moh, like nord for Kapellet som dominerer den nordaustlege delen av Jøkulkyrkja i Mühlig-Hofmannfjella i Antarktis.
Kyrkjeskipet vart kartlagd frå landmålingar og flyfoto av Den sjette norske antarktisekspedisjonen (1956-60) og namngjeve av dei.
Kjelder
''
Haugesunds Slip
Haugesunds Slip eller Larsa-slippen var eit skipsverft i Haugesund. Det vart skipa 21. november 1906 og vart nytta til mindre skip og fiskebåtar.
Verkstaden vart lagt ned etter ein konkurs i 1983.
Jössefors
Jössefors er ein svensk tettstad i Arvika kommun i Värmlands län i landskapet Värmland. I 2005 hadde tettstaden 748 innbyggjarar. Jössefors ligg cirka sju kilometer nordvest for Arvika.
George Biddell Airy
George Biddell Airy var ein britisk astronom.
Jörn
Jörn er ein svensk tettstad i Skellefteå kommun i Västerbottens län i landskapet Västerbotten. I 2005 hadde tettstaden 877 innbyggjarar. Jörn ligg cirka 65 kilometer vest for Skellefteå.
George Biddell Airy
Airy var professor i Cambridge frå 1826 til 1835 og Astronomer Royal og direktør for Greenwich-observatoriet frå 1835 til 1881. Han rekna det å finne posisjonane til himmellekamane som hovudoppgåva til observatoriet. Han vart kritisert for å halde attande føreseiinga til John C. Adams om Neptun slik at planeten vart funnen på basis av samsvarande utrekningar av den franske astronomen Urbain Leverrier. Det viktigaste arbeidet til Airy låg innafor himmelmekanikk, men namnet hans vert no mest knytt til optikk, særleg teorien for astigmatisme.
Jörn
Jörn ligg ved Stambanan genom övre Norrland, og var tidlegare eit jernbaneknutepunkt med ei jernbanelinje til Arvidsjaur på Inlandsbanan. Det har ikkje vore trafikk på jernbanelinja Jörn-Arvidsjaur sidan 1990.
Kuriosa
Den første tida etter at Stambanan genom övre Norrland opna gjekk toga berre på dagtid, og Jörn blei overnattingsstasjon med ikkje mindre enn seks hotell på eit tidspunkt. Lenin skal ha overnatta på jernbanehotellet i Jörn på togreisa si frå Sveits til St. Petersburg i revolusjonsåret 1917.
No Milk Today av The BlackSheeps
«No Milk Today» er ein coverversjon av låta «No Milk Today» av Herman's Hermits, spelt inn av The BlackSheeps. Han har tekst på engelsk og samisk.
Langsundet
Langsundet er eit sund 1,5 nautiske mil (2,8 km) breitt på det smalaste og 9 nautiske mil (17 km) langt og mellom øygruppa som omfattar Broka og Havstein, og Breidhovde. Det vart kartlagd av norske kartografar frå flyfoto teken under Lars Christensen-ekspedisjonen i januar–februar 1937 og namngjeve Langsundet. Det engelske, godkjende namnet er Lang Sound.
Centurionbreen
Centurionbreen er ein liten, bratt isbre som flyt nordvest til Neny Bay mellom Mount Nemesis og Roman Four Promontory, på vestkysten av Graham Land. Han vart først grovt kartlagt i 1936 av British Graham Land Expedition under Rymill, og kartlagt på ny i 1947 av Falkland Islands Dependencies Survey (FIDS). Namnet vart gjeve frå FIDS, etter tilknytinga til Roman Four Promontory.
Arne Olsson Tonning
Arne Olsson Tonning var ein norsk gardbrukar, ordførar og stortingsmann frå Stryn i Nordfjord.
Tonning gjekk underoffisersskule og var furer fram til 1863. I 1860 overtok han farsgarden på Tonnning og dreiv denne til han døydde. Han hadde ei rekke verv og ombod i lokale tiltak. Mellom anna var han ordførar 1864-89, forlikskommissær frå 1872, sparebankkasserar frå 1878, direktør i amtets sitt dampskipsselskap (Fylkesbaatane) 1880-88.
Tonning var stortingsmann frå 1868 til han døydde i 1892. Han var heile tida medlem av militærkomiteen, sekretær 1874-88 og formann 1889-90 i same. Fast medlem av Lagtinget frå 1879, sekretær 1884-88 og president 1889-92. Elles medlem av valkomiteen 1877-92 og av fullmaktskomiteen 1889-92. Han var medlem av riksretten mot Selmer-ministeriet i 1883-84. I 1873 var han med i Stortinget sin deputasjon til kongekroninga i Trondheim.
Tonning døydde 1892 i Kristiania.
Billy Mills
Billy Mills, eigentleg William Mervin Mills, er ein USA-amerikansk friidrettsutøvar frå Pine Ridge i Sør-Dakota som vart olympisk meister på 10 000 m i 1964. Han er lakota-indianar, og var den første urinnvånaren i USA som tok OL-gull.
Aktiv
Verdsrekordhaldaren, australiaren Ron Clarke var med sine 28.15,6 stor favoritt framom 10 000-meteren under sommarleikane 1964 i Tokyo. Pjotr Bolotnikov frå Sovjetunionen og Murray Halberg frå New Zealand vart rekna som dei sterkaste utfordrarane til Clarke.
I 1965 forbetra Mills den USA-amerikanske rekorden på 10 000 meter til 28.17,6, ei tid som gav han tredjeplass på verdsstatistikken på distansen. Spelefilmen Running Brave frå 1984, byggjer på Billy Mills sitt liv.
Mont Lahaye
Mont Lahaye er eit fjell (2475 moh) på nordsida av Giaeverbreen i Belgicafjella i Dronning Maud Land. Det vart oppdaga av Belgica-ekspedisjonen, 1957-58, under G. de Gerlache, og kalla opp etter professor Edmond Lahaye, leiar av den belgiske nasjonalkomiteen under Det internasjonale geofysiske året, 1957-58.
Charles Hoff
Charles Teilman Hoff var ein norsk friidrettsutøvar frå Fredrikstad som konkurrerte i stavhopp, lengdehopp, tresteghopp, samt korte løpsdistansar. Hoff var «en friidrettsbegavelse utover det vanlige... [m]ed sin hurtighet, styrke og smidighet hadde han rent spesielle forutsetninger for stavhopp, og hans stil i denn gren ble revolusjonerende». Han var medlem av Torshaug IF. Far hans var i 1910 dreiarformann ved mekanisk verkstad.
Hoff sette ny verdsrekord i stavhopp med 4,12 meter under ein triangellandskamp mellom Danmark, Noreg og Sverige den 22. juli 1922 i København. Året etter forbetra han verdsrekorden til 4,21 m, og i 1925 til fyrst 4,23 m og seinare, under eit stemne i finske Åbo, til 4,25 meter. Hoff var i 1923 norsk rekordholdar også på 400 meter med 49,2 sekundar, 800 meter med 1,55,9 og i lengdehopp med 7,32 m.
Rex Cawley
Rex Cawley, eigentleg Warren Jay Cawley, er ein USA-amerikansk tidlegare friidrettsutøvar frå Highland Park i Michigan. Han vart olympisk meister på 400 meter hekk under sommarleikane i Tokyo i 1964.
Charles Hoff
Under ein turne i USA i 1923 braut han amatørvedtektene, og vart sidan erklært som profesjonell. I 1928 svinga han seg over 4,28 m i Trondheim, og den 27. september 1931 hoppa han 4,32 m i Hønefoss, men korkje hoppa vart ikkje godkjende som verdsrekordar av International Association of Athletics Federations (IAAF).
Rex Cawley
Aktiv
Cawley deltok i USA sitt uttaksløp på 400 m hekk føre dei olympiske leikane 1960. Med tida 50,7 sekundar vart han sjuandemann og dermed ikkje teken ut til Roma-leikane. I 1963 vart han amerikansk meister på 400 m hekk, ein prestasjon han kopierte i 1965.
I 1964 i Los Angeles vann Cawley uttaksløpet til OL på tida 49,1 sekundar, ny verdsrekord med eitt tidels sekund i høve den gamle, tilhøyrande italienaren Salvatore Morale. I finalen på langhekken under Sommar-OL 1964 vann Rex Cawley på 49,6 sekundar, briten John Cooper og Salvatore Morale fekk dei andre medaljane, begge fekk notert 50,1.
Cawley la opp som friidrettsutøvar i 1965.
Macfie Sound
Macfie Sound er eit sund 1 nautisk mil (1,9 km) breitt på det smalaste, og strekkjer seg frå aust til vest mellom Islay og Bertha Island i William Scoresby Archipelago. Det vart oppdaga i februar 1936 av mannskapet på RRS «William Scoresby» under Discovery Investigations, og vart namngjeven av dei etter løytnant A.F. Macfie, som førebudde kart for ekspedisjonen.
European Northern Observatory
European Northern Observatory er eit samleomgrep på mange teleskop på La Palma og Tenerife på Kanariøyane. Observasjonstilhøva her er særs gode. Vertsinstitusjon er Instituto Astrofísica Canarias på Tenerife. Dei største teleskopa ligg på kring 2400 moh. på fjelltoppen Los Muchachos på La Palma. Teleskopet MAGIC har ein spegeldiameter på 17 meter og vert nytta til å finne ekstremt energirik gammastråling (> 10 GeV) frå supernovaer og galaksekjerner. Gran Telescopio Canarias er det største optiske teleskopet med ein spegeldiameter på 10 m. Det svenske solteleskopet (1 meter) er verdsleiande og gjev ei soloppløysing på kring 0,04 bogesekund.
James Arness
James Arness (fødd James Aurness ) var ein amerikansk skodespelar mest kjend for rolla som Marshal Matt Dillon i TV-serien Kruttrøyk gjennom 20 år. Han var òg kjend for rollefiguren Zeb Macahan i TV-serien I ville vesten/Familien Macahan og hovudrollefiguren Jim McLain i den actionfylde krimserien McClain's Law. Foreldra var Rolf Cirkler Aursnes og Ruth Duesler, barn av høvesvis norske og tyske immigrantar. Han var storebror til skodespelaren Peter Graves.
James Arness vart fødd i Minneapolis i Minnesota. Han gjorde teneste i den amerikanske hæren i 2. verdskrigen og vart skada i slaget om Anzio. Dette er årsaka til at han halta. Han var ein nær ven av John Wayne og spelte mot han i Big Jim McLain. Høgda på to meter gjorde han til den då høgaste skodespelaren som nokon gong hadde hatt ei hovudrolle.
For bidraget til TV-industrien fekk han ei stjerne på Hollywood Walk of Fame ved 1751 Vine Street.
Arness døydde av naturlege årsakar i heimen i Brentwood i Los Angeles 3. juni 2011.
Kristin Fridtun
Kristin Fridtun er ein norsk forfattar, skribent og tidegare skihoppar frå Elverum. Ho skriv fast i Dag og Tid.
Skihoppkarriere
Fridtun tok i 2003 tredjeplassen i NM, og i 2004 var ho med på vinnarlaget i lagkonkurransen i junior-VM i Stryn. Ho la opp i 2006 etter å ha teke del i kontinentalcupen i skiskyting same året.
Målsak og forfattarskap
Fridtun byrja å skriva nynorsk i 2006. I 2010 laga ho eit nettkurs i nynorsk saman med NTNU. Fyrste boka, Norsk etymologisk oppkok, kom i 2012. Ho handlar om etymologien til kvardagsord. Andre boka, Nynorsk for dumskallar, kom i 2013 og er ei lærebok i nynorsk. Fridtun fekk Språkprisen 2019.
Isomorfi
Isomorfi (gresk isos, lik, og morf, form) er eit omgrep innanfor matematikk som syner til likskapen av to objekt. Omgrepet har ulik tyding i ulike greiner av matematikk.
I lineær algebra er ein lineær transformasjon mellom to vektorrom ein isomorfi viss og berre viss transformasjonen er bijektiv.
I abstrakt algebra er ein isomorfi ei avbilding som er ein bijektiv homomorfi slik at den inverse avbildinga òg er ein homomorfi. I kategoriteori syner ein isomorfi til ein morfi som har eit inverselement.
Relasjonen isomorfi er ein ekvivalensrelasjon.
Chamberlinbreen
Chamberlinbreen er ein isbre som flyt nordaust ut i Whirlwindfjorden kring 4 nautiske mil søraust for Matthesbreen, på austkysten av Graham Land. Han vart oppdaga av sir Hubert Wilkins på ein flytur under 20. desember 1928, og i 1940 vart fotografert frå lufta av U.S. Antarctic Service. Han vart kartlagt i 1947 av Falkland Islands Dependencies Survey, som namngav han etter den amerikanske glasiologen og geomorfologist Thomas C. Chamberlin, som var lærar og geologiprofessor ved University of Wisconsin og Chicago.
Andy Newmark
Andrew «Andy» Newmark er ein amerikansk trommeslagar, mest kjend som ein populær studiomusikar og som trommeslagar i funkbandet Sly & the Family Stone frå 1972 til 1973.
Etter at han forlet Sly & the Family Stone i 1974 har Newmark spelt med mange kjende musikarar i 1970- og 1980-åra, som John Lennon, Cat Stevens, Joe Walsh, B.B. King, Eric Clapton, David Bowie, Bryan Ferry, George Harrison, Rickie Lee Jones, Patrick Moraz, Randy Newman, Pink Floyd, Roger Waters, David Gilmour, Ronnie Wood, Roxy Music, ABC, Laura Nyro, Elkie Brooks, Sting, Steve Winwood, Nils Lofgren og George Benson.
Terje Ness
Terje Ness er ein prislønna norsk kokk frå i Førde. Han er best kjend for sigeren i Bocuse d'Or i 1999 og som kokk for REMA 1000.
Virke
Mor hans var diettkokk på sjukehuset i Førde. Ness gjekk i læra ved Sunnfjord Hotell 1987, fekk fagbrev 21 år gamal i 1989, var hjå Frode Aga ved Hallingstuene på Geilo og han var også i Hemsedal og Stavanger. Deretter arbeidde han hjå Eyvind Hellstrøm på Bagatelle frå 1994 til 2000, der han i 1997 vart kjøkkensjef. I eit eige arrangement vart han Årets kokk i 1997, noko som bringa han til Bocuse d'Or i 1999 som han då vann.
I 2012 vart han kokk for REMA 1000. Same året begynte han også på eit samarbeid med det svenske Elektrolux (grunnlagt 1910) som lagar steikeomnar.
Raphael Ravenscroft
Raphael Ravenscroft er ein skotsk saksofonist som er mest kjend for arbeidet sitt med Gerry Rafferty. Han spelar mellom anna saksofonsoloen på «Baker Street». Andre artistar han har spelt med er mellom andre ABBA, America, Kim Carnes, Marvin Gaye, Mike Oldfield, Pink Floyd, Chris Rea, Robert Plant, Brand X, Hazel O'Connor og Bonnie Tyler.
Portrett
Portrett er ei biletleg framsyning eller framstilling av eitt eller fleire bestemte menneske, der ein gjev att dei individuelle draga til vedkomande. Særleg skal andletstrekka framstå tydeleg. Avhengig av kor mange personar som vert avbilda, talar ein om enkeltportrett, dobbelportrett eller gruppeportrett. Nemninga portrett er frå fransk portrait, som kjem av det latinske protrahere, «drage fram».
Raphael Ravenscroft
I 1979 gav Ravenscroft ut soloalbumet Her Father Didn't Like Me, Anyway. I 2010 spelte Ravenscroft på albuma til Duffy, UB 40 og Mary Hopkin.
Portrett
Skildring
Eit portrett er eit bilete som viser dei individuelle karaktertrekka og ansiktsuttrykka til den avbilda personen. I det individuelle portrettet vert personen kjenneteikna med opplysning om namn, embetsteikn, attributtar, symbol eller familievåpen. I naturlike portrett er den avbilda lett gjenkjenneleg. Såleis som i fotografiet, der potrettskildringa vert nytta til å avbilde og syne fram ein person, med hans/hennar utsjånad og ytre framtoning. Rike oppdragsgjevarar ynskte å verte klart og tydeleg gjenkjende i sine portrett, gjerne noko forskjønna. Målarar har derfor utvikla framifrå teknisk dugleik, for slik å kunne gje att modellane sine så naturtru som mogleg.
Raphael Ravenscroft
Ravenscroft har òg skrive lærebøker om saksofonteknikkar.
Portrett
Skildring
I moderne målarkunst har desse målsettingane vorte oppmjuka, då kven som helst som eig eit kamera kan take eit bilete av seg sjølv eller nokon annan. Såleis treng ikkje avbildinga i eit modernistisk måleri ha mykje likskap med for å kunne kjennast att, og portrettet treng ikkje samsvare med den ytre utsjånaden til den avbilda.
Hovudfunksjonen med eit portrett er å avbilde ein eller fleire personar, samt representere den/dei som ikkje er nærverande, å minnast, samt heidre vedkomande. Sjangeren med portrettmåleri er den viktigaste i biletkunsten, nest etter det religiøse måleriet.
Treskjering
Treskjering eller treskurd er eit kunsthandverk der ein brukar knivar, meislar og andre verktøy til å utforma trevirke til nytte- og kunstobjekt. Tre er eit lett og mjukt materiale som ein kan skjera ut fine detaljar i. Teknikken kan til dømes brukast til masker, skulpturar og dekorasjonar av reiskapar, møblar, fargreier og bygningar.
Utskjering i tre er utbreidd gjennom svært mange kulturar, men tre held seg mykje dårlegare enn materiale som stein og bronse, fordi det lettare kan rotna, brenna eller øydeleggjast av insekt. Treskjering er derfor ofte gøymd frå kunsthistoria. Utskore tre som står ute varer ikkje lenge dei fleste stader i verda, og ein kjenner derfor ikkje til kor lenge totempåletradisjonar har eksistert. Det finst fine døme på treskjering frå europeisk mellomalder, ofte med religiøse motiv.
Akantus
Akantus er ein plante frå Middelhavet, der han veks vilt. Treskjering i akantusstil formar treet slik at det liknar på akantusplanten. Denne stilarten går heilt tilbake til gresk vasemåling og steinhogging. Seinare utvikla romarane motivet til eit ornament. Akantusmønsteret blei òg brukt i Europa i renessansen, men var mest populært i barokken. Akantusstilen frå barokktida er den som blir brukt i dag.
Figurskjering
Figurskjering består av å laga treskulpturer som er tredimensjonale. Det finst ein lang tradisjon i denne stilarten som har opphav langt attende i tid. Han blei dømes nytta til å skjera ut drakehovud i vikingtida. Ein del av den historiske figurskjeringa var knytt til religiøse og mytologiske symbol som til dømes utsmykking av stavkyrkjer.
Noreg
Handverksskolen på Hjerleid på Dovre er den einaste skulen i Noreg med vidaregåande opplæring i treskjering. ​
Liljequisthorga
Liljequisthorga er høgdene kring 2 nautiske mil (3,7 km) sør for Grunehogna i Ahlmannryggen i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59). Det er kalla opp etter Gösta H. Liljequist, ein svensk meteorolog på NBSAE.
Darfield på New Zealand
Darfield er ein by i Selwyn District på Sørøyapå New Zealand. Han ligg 45 km vest frå bygrensa til Christchurch, ved State Highway 73 (The great Alpine highway) og jarnvegslinja Midland railway line, der den kjende togruta TranzAlpine går. Ved folketeljinga i 2006 hadde byen eit folketal på 1 485.
Darfield er den viktigaste byen mellom Christchurch og West Coast. Han vert ofte kalla «Byen under Nor'west arch», dette viser til eit karakteristisk vêrfenomen som ofte dannar ein boge av skyer vest for byen, på ein elles klår himmel. Skyene vert danna gjennom kondensering av vasspartiklar som vert løfta opp over Søralpane. Darfield ligg i dei grøderike jordbruks- og beiteområda i Malverndistriktet. Byen er innfallsport til dei kjende elvene Waimakariri- og Rakaiaelva og Søralpane, og er også einpopulær oppstigingsstad for varmluftsballongar. Darfield har ei lokal vekeavis, Malvern News, som kan lesast på nettet.
Jordskjelvet 4.september 2010
Klokka 04:35 lokal tid laurdag 4. september 2010 vart byen råka av eit jordskjelv med styrke 7,1 på Richters skala og med episenter i nærleiken. Skjelvet førte til store skadar både i byen og områda omkring, heilt ut til Christchurch.
Wario Land II
Wario Land II er eit plattformspel utvikla og utgjeve av Nintendo til Game Boy i 1998. Det var utgjeve på nytt i ei utgåve til Game Boy Color, for å utnytte den nye maskinvaren. I spelet må Wario hente attende skatten sin frå piraten Captain Syrup og hopen hennar av piratar.
Game Boy Color-utgåva av spelet vart gjeve ut på nytt til Nintendo 3DS gjennom Virtual Console i 2012.
Kommunenes Hus
Kommunenes Hus i Haakon VIIs gt 9 i Vika i Oslo er ei kontorblokk som vart reist for å hyse adminstrasjonen for Norges Byforbund og Noregs herredsforbund, som etter seinare samanslåing og namneendring har vorte til KS, ein medlemsorgansisasjon som skal ivaretake interessane til kommunar og fylkeskommunar i Noreg. Eigar av Kommunenes Hus er aksjeselskapet Kommunenes Hus AS, eit eigedoms­selskap som er eigd fullt og heilt av KS-Holding AS, som KS eig. Kommunenes Hus AS leiger ut kontorlokale i Kommunenes Hus til KS, Kommuneforlaget (KF), Kommunal Rapport (KR), KS Bedrift, KS Agenda, diverse interesseorganisasjonar, eit flyselskap, reisebyrå, tannlegar, kopieringssenter og parkeringsselskap.
Det opphavlege Kommunenes Hus vart offisielt opna ved ein seremoni 4. september 1957 med HKH Kronprins Olav, den seinare kong Olav V til stades, og elles representantar frå stat og kommune og gjestar frå både inn- og utland. HKH Kronprinsen avduka ei bronsetavle ved hovudinngangen med desse orda: «I det håp at dette bygg – dette hjem borte fra hjemmet – for våre by- og bygderepresentanter vil tjene til å fremme samarbeidet og utviske motsetninger by- og landkommunene imellom, til hell og lykke for vårt hele folk, avduker jeg herved denne bronsetavle og erklærer Kommunenes Hus i Oslo for åpnet.»
Arkell Cirque
Arkell Cirque er ein stor dalbotn i sørveggen sentralt i Read Mountains i Shackletonkjeda. Han vart fotografert frå lufta av U.S. Navy i 1967 og kartlagt frå bakken av British Antarctic Survey i 1968–71, vart han namngjeven av UK Antarctic Place-Names Committee etter William Joscelyn Arkell, ein engelsk geolog som var spesialist i stratigrafi og paleontologi frå juratida.
Kommunenes Hus
Tomta som vart peika ut var eigd av A/S Norske Esso, som overdrog ho til Byforbundet og Herredsforbundet, og som vart hovudleigetakar i Kommunenes Hus etter salget. A/S Norske Esso etablerte både sitt hovudkontor for Noreg her, og hadde ein bensinstasjon i underetasjen, der det òg var innkøyrting til eit stor tilfluktsrom nytta til parkeringsplassar for personbliar i fjellet under Abelhaugen i Slottsparken.
I 1983 vedtok styret i KS at Kommunenes Hus skulle verte eigd og drive som eit aksjeselskap, Kommunenes Hus AS, som vart skipa 16. desember same året. I desember 1986 overtok Kommunenes Hus AS granneeigedomen Munkedamsveien 3b og dei løpande leigekontraktane som galdt denne bygningen. Bygningen vart deretter slått saman med det opphavlege Kommunenes Hus i Haakon VIIs gt 9 og vart med dette ein integrert del av hovedbygningen, med sams gards- og bruksnummer. Kommunenes Hus har etter dette eit totalt areal på ca 15.000 rutemeter over åtte 8 høgder og kjellarar. I åra 2006 - 2008 vart fleire av kontoretasjane rehabiliterte, og i åra 2011 til 2013 vart det gjort ei gjennomgripande rehabilitering av resten av dei to bygningane, med nye inngangsparti i båe bygningane, påbygg av to nye høgder i bygningen i Munkedamsveien 3B, og bygging av eit heilt nytt og utvida møtesenter. Den opphavlege bensinstasjonen er lagd ned, men det er framleis innkjørsle gjennom bygningen til parkeringsplassane i tilfluktromma i fjellet under Abelhaugen.
Bakgrunnsstoff
Internettsidene til Kommunenes Hus AS
Steinar Lem
Steinar Henning Lem var ein norsk miljøvernar og forfattar frå Oslo. Han var i over to tiår ein framståande talsmann for organisasjonen Framtiden i våre hender.
Lem var utdanna i nordisk hovedfag frå Universitetet i Oslo. Han debuterte som forfattar i 1973 med den skjønnlitterære boka Signaler, ei bok han vart tildelt Tarjei Vesaas' debutantpris for. Sidan skreiv han tre skjønnlitterære verk og like mange sakprosabøker.
Etter å ha arbeidd ei kort tid i informasjonsavdelinga i Samferdsledepartementet, fekk Lem jobb i Framtiden for våre hender. Her utmerkte han seg med sin kritikk av «vekstsamfunnet». Særleg avviste han sentrale målsettingar i det norske samfunnet, til dømes ideen om vedvarande økonomisk vekst, og den tilhøyrande øydinga av naturressursane på jordkloten. Elles markerte han seg dyrevernar og gjekk inn for eit sterkare vern av rovpattedyr i norsk fauna.
Kort før han døydde, kritiserte Lem norsk innvandringspolitikk og uttalte at «Den norske kulturen er truet. De nærmeste 50 årene vil vi se store endringer i takt med at vi stadig får en større ikke-norsk befolkning. Våre verdier vil bli satt under sterkt press».
Ein fjernsynsdokumentar om Steinar Lem vart send på Norsk rikskringkasting i 2007.
Llyn Alaw
Llyn Alaw er eit kusntig reservoar på Anglesey i Nord- Wales. Det er drikkevasskjelde for den nordlege halvdelen av øya. Reservoaret vart skapt i 1966 i eksisterande myrterreng.
Tilsigsområdet er stort sett jordbruksland og få elvar renn ut i innsjøen. Reservoaret vert stort sett fylt opp i vinterregnet, medan vassnivået fell i sommarmånadane. Reservoaret er 4,3 km lang med ei flate på 3,6 km², noko som gjer det til den største innsjøen på øya. Innsjøen er ikkje djupare enn 5,2 m.
Chernomenbreen
Chernomenbreen (bulgarsk ледник Черномен, ‘Lednik Chernomen’) er ein 5,6 km lang og 2,2 km brei isbre på Barison Peninsula på Graham Coast på vestsida av Den antarktiske halvøya, som ligg sør-sørvest for Butamyabreen og vest-sørvest for Talevbreen. Han flyt nordvestover, og ut i Leroux Bay søraust for Eijkman Point.
Isbreen er kalla opp etter busetnaden Tsjernomen sør i Bulgaria.
Uzeir
Uzeir (arabisk عزير, hebraisk עֻזֵיר) er ein arabisk landsby nord i Israel. Han ligg nær Nof HaGalil i Nedre Galilea og høyrer til al-Batuf regionale kommune. I 2006 hadde han eit folketal på 2 600.
Historie
Seint i osmansk tid, i 1875, vitja den franske oppdagaren Victor Guérin landsbyen og skildra han som ein stad med 20 hus i ei åsside. Nokre få gamle søyler stod att frå antikken. Ein muslimsk maquam med to små kuplar, tileigna «Neby A'ouzeir» låg i nærleiken. I «Survey of Western Palestina» i 1881 vart landsbyen (kalla El Azeir) skildra som: "Ein steinlandsby ved foten av åsen. Sletta i nord er oppdyrka med bomull, kornsorten bygg, etc. Det bur kring 150 muslimar i landsbyen. Vassforsyninga er cisterner i landsbyen og ein tank."
I folketeljinga i 1922 utført av britiske styresmakter hadde 'Uzair eit folketal på 70, alle muslimar, medan Uzeir i folketeljinga i 1931 hadde 15 busette hus og eit folketal på 88, alle muslimar. I 1945 var folketalet 150 medan det totale landområdet var 766 dekar, i følgje ei offisiell landmåling. Av dette var 737 dekar nytta for korn, medan 7 dekar var klassifisert som utbygde område.
Bonney Bowl
Bonney Bowl er ein dalbotn mot søraust for Sumgin Buttress vest i den sentrale delen av Herbert Mountains i Shackletonkjeda. Han vart fotografert frå lufta av U.S. Navy i 1967 og kartlagt av British Antarctic Survey i 1968–71. I samband med at det vart nytta namn på glasiologar i området, vart han namngjeven av UK Antarctic Place-Names Committee i 1971 etter presten Thomas George Bonney (1833–1923), ein engelsk geolog som arbeidde om opphavet til dalbotnar. Han var geologiprofessor ved University College London, 1877–1901,
Uzeir
Historie
I 1948 vart Uzeir erobra av det israelske forsvaret under den andre delen av Operasjon Dekel, 15-18. juli. Landsbyen vart verande i unntakstilstand fram til 1966.
Hyposykloide
Ein hyposykloide er i matematikk ei kurve som vert skildra av eit punkt på ein sirkel når sirkelen rullar langs innsida av ein annan sirkel.
Eigenskapar
Om den mindre sirkelen har radius r, og den større sirkelen har radius R = kr, så er den parametriske likninga for kurven gjeven av anten : eller:
Om k er eit heiltal så er kurva lukka, og har k toppunkt (til dømes spisse hjørne, der kurva ikkje er differensierbar). Spesifikt for k=2 er kurva ei rett linje og sirklane vert kalla Cardanosirklar. Girolamo Cardano var den første til å skildre desse hyposykloidane, som vart nytta i teknologien for raske trykkpresser.
Om k er eit rasjonalt tal, som k = p/q uttrykket på enklast vis, så har kurven p toppunkt.
You Turn Me On, I'm a Radio
«You Turn Me On, I'm a Radio» er ein song skriven og først spelt inn av den kanadiske visesongaren Joni Mitchell. Han kom ut på det femte studioalbumet hennar, For the Roses i 1972, og kom òg ut på singel.
Joni Mitchell-utgåva
Joni Mitchell skreiv opphavleg songen som eit svar på at plateselskapet bad ho om ein hitsingel. Mitchell syner kva ho meinte om dette i linjer som «And I'm sending you out this signal here, I hope you can pick it up loud and clear» Ho meinte at om ho la songen til eit radiotema, så kom radiostasjonar til å bli overtydd om å spele songen. Songen vart spelt inn i Hollywood i A&M Studios. Sjølv om Graham Nash, David Crosby og Neil Young alle bidrog til innspelinga, er det berre munnspelet spelt av Nash som kom med på den endelege utgåva.
«You Turn Me On, I'm a Radio» kom ut på singel i november 1972 på Asylum Records. Songen vart den første topp 10-hitten til Mitchell i Canada, og nådde tiandeplassen der på RPM Top Singles-lista. I tillegg vart singelen ein topp 40-hit i USA, og nådde 25. plassen på Billboard Hot 100. Outside North America, «You Turn Me On, I'm a Radio» peaked within the top-forty on the Australske Kent Music Report chart.
Gail Davies-versjonen
Blant dei mange coverversjonane av songen vart versjonen til countryartisten Gail Davies ein hit då ho gav ut sin versjon på singel i 1982. Davis vart ven av Mitchell tidleg i 1970-åra då ho var studiomusikar for A&M Records i California. Som ein hyllest til Mitchell, spelte Davies inn songen. Etter at singelen kom ut på radio, valde Davies å gratulere både Mitchell og Henry Lewy. Lewy var ansvarleg for å syne Davies korleis ho kunne produsere sine eigne innspelingar. Songen vart spelt inn i «Producer's Workshop» i Hollywood i juli 1982 for albumet Givin' Herself Away.
«You Turn Me On, I'm a Radio» kom ut på singel på Warner Bros. Records i juni 1982. Songen nådde så 17. plassen på Billboard Hot Country Singles-lista i 1982. Det vart den sjuande hitten ho fekk på topp 20 på countrylista og den andre frå dette albumet. I tillegg nådde songen sjuandeplassen på den kanadiske RPM Country Singles-lista.
After All
«After All» er ein song skriven av David Bowie i 1970 for albumet The Man Who Sold the World, gjeven ut dette året i USA og i april 1971 i Storbritannia. Songen er ein av fleire Bowie-songar frå tidleg i 1970-åra som syner påverknad frå Friedrich Nietzsche og Aleister Crowley, og har av biografen David Buckley vorte skildra som «den skjulte skatten på albumet», og av Nicholas Pegg som «ein av dei mest undervurderte songane til Bowie».
Musikk og tekst
Songen skil seg frå resten av The Man Who Sold the World, som er full av rockelåtar om seriemordarar, sexgalningar, vonde datamaskinar og djevelen med at han er ein roleg, tilbaketrekt rekviem for dei fortapte. Bowie syng med ei neste kviskrande stemme. Songen er òg uvanleg i rockesamanheng sidan han går i valsetakt, som kjem mest tydeleg fram i det surrealistiske, sirkusliknande, instrumentale mellomspelet. Denne stilen var inspirert av «noko skummelt, gjennomtenkt melankolsk» frå songar Bowie hugsa frå barndommen, som Danny Kaye sin «Inchworm». Om det musikalske arrangementet sa produsent Tony Visconti «den grunnleggande songen og 'oh by jingo'-linja var David sine idear. Resten var Ronno og meg».
Versa er bygd opp kring mollakordar - e-moll til a-moll, og stig til F under «by jingo»-refrenget.
«After All» verkar som ein marerittaktig oppfølgjar til tidlege psykedeliske songar, dei lystbetonte voggesongane i 1966 og 1967, i tillegg til Bowie sine eigne barndomsballadar, «There Is a Happy Land» frå debutplata David Bowie i 1967 og «When I’m Five». I desse songane var det vedunder og fryd mellom skuggane, men i «After All» er det berre skuggar. Som mykje av The Man Who Sold the World er teksten farga med Nietzsche-aktig Übermensch-filosofi («Man is an obstacle, sad as the clown»). Linja «Live til your rebirth and do what you will» vert ofte sitert som ei hyllest til okkultisten Aleister Crowley og sitatet hans, «Do what thou wilt». «Rebirth» syner til den evige tilbakekomst, eit konsept frå antikken som vart henta fram att av Nietzsche.
Ettermæle
Som med «All the Madmen» frå same albumet, har den gotiske atmosfæren på «After All» vorte omtalt som viktige inspirasjonskjelder for band som Siouxsie and the Banshees, The Cure og Bauhaus.
Ein HaNatziv
Ein HaNatziv (hebraisk עֵין הַנְּצִי"ב, tyder «Natzivkjelda») er ein kibbutz i Bet She'andalen i Israel. Han ligg kring tre kilometer sør for den eldgamle byen Beit She'an, kring 130 meter under havnivå. Kibbutzen, som høyrer til den religiøse kibbutzrørsla, har eit folketal på 700. Han ligg i Emeq ha-Ma'ajanot regionale kommune.
Jakaya Kikwete
Jakay Mrisho Kikwete er ein tanzaniansk politikar som var president i landet frå 21. desember 2005 til 5. november 2015, og var den fjerde presidenten sidan Tanzania vart sjølvstendig. Han var òg formann i Den afrikanske unionen frå 31. januar 2008 til 2. februar 2009. Kikwete høyrer til det leiande partiet i Tanzania, Chama cha Mapunduzi (CCM), som har hatt makta i Tanzania sidan det vart oppretta i 1977. Kikwete vart vald til president 21. desember 2005, og vart vald til ein ny periode i valet i 2010. Av di han hadde sete i to periodar kunne han ikkje veljast på ny i valet i 2015, og vart difor fylgt av John Magufuli frå same parti 5. november 2015.
Benjamin Mkapa
Benjamin William Mkapa var ein tanzaniansk politikar som var den tredje presidenten i landet frå 23. november 1995 til 21. desember 2005. Han var samstundes leiar for regjeringspartiet Chama cha Mapinduzi (CCM). Mkapa var den første presidenten i landet som blei vald i eit fleirpartisystem.
Alwen-reservoaret
Alwen-reservoaret eller Cronfa Alwen er eit 5 km lang reservoar nær Pentre-Llyn-Cymmer i Conwy i North Wales. Reservoaret er skapt av den 27 meter høge Alwen Dam og ligg 8 km frå Llyn Alwen. Dammen vart bygd mellom 1909 og 1921 og skulle opphavleg gje vatn til byen Birkenhead, nær Liverpool. I dag er han ein del av reguleringssystemet til River Dee.
Demninga er ein boga murdam. Vatnet vart reinsa i eit anlegg like nedanfor dammen. Huset står der framleis, men utstyret inni er for lengst bytta ut med eit moderne anlegg i eit nyare bygg.
Mont de Limburg Stirum
Mont de Limburg Stirum er eit fjell, 2350 moh, som ligg på austsida av Norsk Polarinstituttbreen og 1 nautisk mil (1,9 km) nord for Mont Boë i Belgicafjella. Det vart oppdaga av Belgica-ekspedisjonen, 1957-58, under G. de Gerlache, som namngav det etter greven Charles de Limburg Stirum, som støtta ekspedisjonen økonomisk.
Wario Land 3
Wario Land 3 er eit plattformspel utvikla og utgjeve av Nintendo til Game Boy Color i 2000. Spelet handlar om Wario som må frigjere ein mystisk figur som er fanga inni ein speledåse. Det vart etterfølgt av Wario Land 4 til Game Boy Advance i 2001.
Wario Land 3 vart gjeve ut på nytt til Nintendo 3DS gjennom Virtual Console i 2012.
Alberta Biennial of Contemporary Art
The Alberta Biennial of Contemporary Art er ei utstilling av samtidskunst som er blitt halden på ulike stader i Alberta i Canada annakvart år frå 1996 til 2012, og deretter kvart andre eller tredje år. Føremålet med utstillinga er å fostra dialog mellom kunstnarar og samfunn i heile provinsen ("to foster a dialogue between artists and communities across the province").
Giorgio Abetti
Giorgio Abetti var ein italiensk astronom.
Abetti var professor og direktør for observatoriet i Arcetri (nær Firenze) frå 1921 til 1952. Han gjorde viktige arbeid innafor solforsking, og skreiv fleire bøker om sola og om astronomihistorie, i engelsk omsetjing mellom anna The History of Astronomy (1954), Stars and Planets (1966) og The Exploration of the Universe (1968).
Svingskive
For å hindra slitasje på svingskiva lyt ho smørjast jamleg. Eit alternativ til smørjing er å plassera eit lag med teflon over svingskiva. Teflonlaget er om lag ein cm tjukk og tek form etter svingskiva.
Ved tilkopling vert høgda på semitraileren og trekkvogna tilpassa slik at det såvidt er opning mellom dei. Ei lita opning er ynskjeleg for at ein ikkje skal skrapa av feittet på skiva. Moderne trekkvogner er utstyrte med luftfjøring som gjer det lett å regulera høgda på trekkvogna før samankopling. Når trekkvogna vert rygga inn under semitraileren vert koplingsbolten som stikk ned frå semitraileren automatisk låst av ein arm som går i lås attom bolten. Ved fråkopling må koplinga løysast ut med ein spak som stikk ut på sida av svingskiva.
Clarkebreen i Graham Land
Clarkebreen er ein 3 km brei og 32 km lang isbre, på vestkysten av Graham Land i Antarktis. Han flyt vestover, langs nordsida av Sickle Mountain og Baudin Peak til Mikkelsen Bay.
Isbreen vart kalla opp etter Louis C.G. Clarke, direktør ved Fitzwilliam Museum ved Cambridge frå 1937 til 1946, som assisterte BGLE.
Mont Loodts
Mont Loodts er eit fjell, 2420 moh, like aust for Mont Lorette i Belgicafjella. Det vart oppdaga av Belgica-ekspedisjonen, 1957-58, under G. de Gerlache, som namngav det etter Jacques Loodts, geodesist på ekspedisjonen.
Bowen Cirque
Bowen Cirque er ein dalbotn nord-nordaust for Mount Wegener i Read Mountains i Shackletonkjeda. Han vart fotografert frå lufta av U.S. Navy i 1967 og kartlagt av British Antarctic Survey i 1968-71. I samband med at stader i området vart namngjevne etter geologar, vart han namngjeven av UK Antarctic Place-Names Committee i 1971 etter Norman Levi Bowen, ein amerikansk eksperimentell petrolog som spesialiserte seg på likevektsfasen til smeltesystem av silikat.
Gaute Losnegård
Gaute Losnegård er ein norsk historikar og faglitterær forfattar. Han er fødd i Bergen, og busett i Holmedal i Askvoll kommune.
Han debuterte i 1996 med ungdomslagsboka Fyr det gode og væne i livet. Seinare har han skrive fleire lokalhistoriske og kulturhistoriske bøker, som for eksempel Død og pine (som handlar om Hetle-saka), Dalsfjord-boka: frå Gaularfjorden til Bulandet (saman med Henning Rivedal og Rolf Losnegård), Ingolfr – norsk-islandsk hopehav 870–1536, Riddarane av Losna, Peter Andreas Blix – i strid for vern og vekst og ei bygdebok for Jondal kommune i tre bind. I 2008 kom boka Norsk rutebilhistorie ut på Skald forlag. I 2012 gav han ut første bindet i historieverket om Flora, «Historia om Flora. Før byen kom – tida fram til 1860» (Selja Forlag). I 2013 gav han ut «Norske ulukker og katastrofar» (Skald forlag).
Gaute Losnegård er son til Rolf Losnegård.
Wario Land 4
Wario Land 4 er eit plattformspel utvikla og utgjeve av Nintendo til Game Boy Advance. Det vart utgjeve i Japan august 2001 og i Europa og Nord-Amerika november 2001. Spelet handlar om Wario som må samle fire skattar for å få tilgjenge til ein pyramide og berge prinsessa Shokora frå ein demon kjend som «Golden Diva».
A Case of You
«A Case of You» er ein song av Joni Mitchell, gjeve ut i 1971 på albumet hennar Blue.
Mitchell skreiv «A Case of You» i eller før 1970. Som med mange av songane på Blue, er brotet med Graham Nash ofte omtalt som ei inspirasjonen bak songen. Han er òg hevda å vere om Leonard Cohen. Ho framførte songen p åAmchitka Greenpeace-konserten i oktober 1970. Ho spelte inn songen i 1971, og han kom ut i 1971 på Blue der Mitchell spelte Appalachian dulcimer, akkompagnert av James Taylor på akustisk gitar.
«A Case of You» vart òg gjeven ut som B-side til «California».
Mitchell gav seinare ut eit konsertopptak av songen på Miles of Aisles (1974) og på orkesteralbumet Both Sides Now (2000).
Andre versjonar
Det er spelt inn over 300 kjende innspelingar av «A Case of You».
Bandet Sloan spelte inn songen i 1992 for hyllestalbumet Back to the Garden. Denne vart òg gjeven ut på singel.
Tori Amos spelte inn songen som B-side for den britiske singelen «Cornflake Girl» i 1994.
Prince spelte songen gjennom heile karrieren sin. Ei utgåve av songen frå 1983 kom ut på det posthume albumet Piano & A Microphone 1983. Han spelte inn ein versjon, kalla «A Case of U», i 2002 på albumet One Nite Alone..., som han dediserte til faren John L. Nelson, som døydde i august 2001. Denne utgåva kom òg ut i 2007 på hyllestalbumet A Tribute to Joni Mitchell.
Jane Monheit spelte inn songen i 2001 på albumet hennar Come Dream with Me.
Jukkasjärvi
Jukkasjärvi er ein svensk tettstad i Kiruna kommun i Norrbottens län i landskapet Lappland. I år 2005 hadde tettstaden 519 innbyggjarar. Jukkasjärvi, på nordsamisk Čohkkiras som tyder møteplass, ligg cirka 17 kilometer aust for Kiruna.
A Case of You
Andre versjonar
Diana Krall spelte inn songen i 2001 på albumet hennar Live in Paris.
Jukkasjärvi
Jukasjärvi er ein sjø som er danna ved ei utviding av Torne älv, og bygda Jukkasjärvi ligg på nordsida av sjøen. Bygda er første gong omtalt i 1554, då lappefogden Olof Henriksson Kaisa i Niemis hadde fiskeretten der.
Jukkasjärvi er sentrum i Jukasjärvi kyrkjelyd, som fekk sine første innbyggjarar på 1600-talet. Lenge budde berre presten og klokkaren i bygda, men etterkvart som fleire nybyggjarslekter seg ned der.
A Case of You
Andre versjonar
k.d. lang spelte inn songen i 2004 på albumet hennar Hymns of the 49th Parallel, ein hyllest til favorittlåtskrivarane frå Canada.
Julia Murney spelte inn songen i 2006 på albumet hennar I’m Not Waiting.
Jukkasjärvi
Bygginga av Jukkasjärvi kyrkje starta i 1607. Den kjende altertavla er laga av Bror Hjort, og tsmykkinga og designet av orgelet er gjort av den samiske kunstnaren Lars-Levi Sunna.
A Case of You
Andre versjonar
Michelle Branch spelte inn songen i 2009 på albumet Covered, A Revolution in Sound.
Jukkasjärvi
Det finst òg ei iskyrkje der ein kan ha vigsel eller barnedåp. Kvart år vert det vigde kring 140 par og eit tjuetals barn blir døypte. Kyrkja blir innvigd ved juledagsgudstenesta kvart år.
A Case of You
Andre versjonar
I 2012 spelte den portugisiske songaren Ana Moura inn ein versjon for albumet hennar Desfado, produsert av den tidlegare ektemannen og produsenten til Mitchell, Larry Klein.
I 2014 gav den engelske visesongaren Gabrielle Aplin ut ein versjon for English Rain EP.
Ein versjon av «A Case Of You» er ein del av det endelege sporet på Salvador Sobral-albumet Excuse Me Ao Vivo.
I 2019 spelte Brandi Carlile songen på ein konsert i The Garden.
Kaupanger-Frønningen
Kaupanger-Frønningen(-Gudvangen) er ei ferjerute inst i Sognefjorden mellom Kaupanger i Sogndal, Frønningen i Lærdal og om sommaren i Fjærlandsfjorden Gudvangen i Aurland.
A Case of You
Filmar
Songen er nytta i filmane Truly, Madly, Deeply, Practical Magic og Waking the Dead. Mitchell avslo derimot å gje løyve til å bruke songen i filen A Case of You frå 2013.
Kaupanger-Frønningen
Overfarten frå Kaupanger til Frønningen tar 40 minuttar, og turen frå Frønningen til Gudvangen tar to timar og 15 minuttar.
A Case of You
Filmar
Songen var både referert og omtalt i ein episode av sjukehusdramaserien Chicago Hope i 1996, der dr. Diane Grad (Jayne Brook) nemner at Blue-albumet var ein personleg favoritt då ho voks opp og at «A Case of You» var favorittsongen hennar på albumet. Songen vart nytta under rulleteksten av episoden.
Kaupanger-Frønningen
Ferjesambandet kom i gang i 1968, driven av Fylkesbaatane i Sogn og Fjordane, som i 2001 skifta namn til Fjord1 Fylkesbaatane.
A Case of You
Filmar
I 2013 vart songen nytta i fjerde episode av femtesesongen av NBC-serien Parenthood.
Kaupanger-Frønningen
I seinare år har ferjene MF «Vetlefjord» (2007-2008) og MF «Fjærlandsfjord» (sidan 2009) gått i ruta.
Svenska skidspelen 1989
Svenska skidspelen 1989 vart avvikla i Falun dagane 10. til 12. mars 1989.
30 km
Dato: 11. mars <br style="clear:both;" />
4 x 10 km stafett
Dato: 12. mars <br style="clear:both" />
Kombinert
Dato: 11. mars <br style="clear:both;" />
15 km fristil
Dato: 11. mars <br style="clear:both" />
4 x 5 km stafett
Dato: 12. mars <br style="clear:both" />
Angela Winbush
Angela Lisa Winbush er ein amerikansk R&B/soul-songar og låtskrivar som vart kjend i 1980-åra som ein del av R&B-duoen René & Angela. Ho fekk òg hittar som soloartist, som «Angel». Så langt har Winbush selt over ti millionar album og singlar verda over.
Biografi
Winbush var fødd i St. Louis i Missouri og voks opp med gospelmusikk og lærte å spele piano som barn. Ho hadde ingen planar om ein profesjonell musikkarriere då ho byrja å studere på Howard University i Washington, D.C., der ho tok ein grad i arkitektur. For å tene pengar til utgiftene, byrja ho å syngje på innspelingar og danna ein vokaltrio som varma opp for Van McCoy og Al Jarreau. Ho vart interessert i musikkindustien og endra fag for å ta ei musikkutdanning.
Kring 1977 sende Winbush ein demo til DJ-en Gary Byrd i New York. Han spelte demoen over telefon for venen Stevie Wonder, som ringde til Winbush og inviterte ho til Los Angeles. Medan ho song i bandet til Wonder, Wonderlove, lærte Winbush om å skrive og produsere songar. I 1980 møtte ho songaren-låtskrivaren Rene Moore gjennom Wonderlove-vokalisten Carolyn Dennis og dei byrja å skrive songar i lag, og danna etter kvart duoen René & Angela. I 1978 spelte den tidlegare Tower of Power-songaren Lenny Williams inn ein av songane deira, «Changes». Ein ven introdusere ho for Dr. Cecil Hale, ei sjef i Capitol Records som signerte duoen til selskapet. Dei gav ut to album, Wall to Wall og Rise. Ein annan René & Angela-song, balladen «I Have Learned to Respect the Power of Love», vart spelt inn av Alton McClain & Destiny på albumet deira i 1978. I 1985 fekk René & Angela kontrakt med Mercury. Det første albumet deira, Street Called Desire, selde til gullplate og inneheld R&B-hitten «Save Your Love», med ein rap av Kurtis Blow, og «Your Smile». Ein tidlegare René & Angela-song dukka sidan opp med eit smell. Den første singelen frå Stephanie Mills-albumet Stephanie Mills i 1985 var «Stand Back» og på B-sida var ein coverversjon av «I Have Learned to Respect the Power of Love». Songen vart mykje spelt på radio, og kom ut på singel att som A-side og gjekk til topps på singellista i USA våren 1986.
Innan 1987 gjekk Winbush solo og fekk den første jobben som produsent på The Isley Brothers-albumet Smooth Sailing etter songaren i gruppa, Ronald Isley, nemnte for Warner Bros-sjefen Benny Medina at han ønskte å arbeide med gruppa som lagde «Your Smile». Etter å ha arbeidd i lag, vart Isley manager for songaren, og han ortsette å nytte Winbush som låtskrivar og produsent. Dei to gifta seg i 1993, men vart seinare skild.
Etter ho gav ut det tredje soloalbumet sitt, Angela Winbush, som nådde 12. plassen på R&B-lista i 1994, har Winbush stort sett arbeidd i bakgrunnen. Ho fekk og overvann livmorhalskreft tidleg i 2000-åra.
Andre utgjevingar
Med Donald Byrd
Lorentzenpiggen
Lorentzenpiggen er eit fjell 5 nautiske mil (9 km) sør for Vesleskarvet, på vestsida av Ahlmannryggen i Dronning Maud Land. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen (1958–59). Det er kalla opp etter Bjarne Lorentzen, ein kokk ved NBSAE.
Beacons-reservoaret
I periodar når vatnet står lågt er det mogeleg å sjå restar av langhus. Ein bygning som ligg oppfor Taff Fawr har fundament av massive vêrslitte steinheller. Det er òg gjort funn av flintreiskap. Det er derimot rekna som uforsvarleg å gå nær ruinane på grunn av faren for djup gjørme.
Bala Lake
Bala Lake (walisisk Llyn Tegid) er ein stor innsjø i Gwynedd i Wales. Det var den største naturlege innsjøen i Wales før vassnivået i innsjøen vart heva av Thomas Telford for å gje meir vatn til Ellesmere-kanalen. Han er 6,4 km lang og 1,6 km brei, og vert stundom råka av brå og farleg flaum. River Dee renn gjennom innsjøen og vatnet er kjend for å vere djupt og klårt. Byen Bala ligg ved den nordlege breidda og Bala Lake Railway går fleire kilometer langs sørsida av innsjøen.
Bala Lake er rik på gjedde, åbor, karpe, aure, ål og sik. Her finst òg det sjeldne blautdyret Myxas glutinosa - ein klebrig snigl.
Fleire selskap driv utleige av kajakk og andre typar båtar ved innsjøen.
Sverre Hansen
Sverre Hilmar Hansen var ein norsk friidrettsutøvar frå Oslo, son til ein lagermann. Hansen, som var medlem av Idrettsforeningen Torodd, vann bronsemedaljen i lengdehopp under Sommar-OL 1924.